O coronavirus en Transnistria - Praza Pública\nO coronavirus en Transnistria\nTransnistria © Moncho Iglesias Míguez\nAlaa, confinado por mor da guerra de Iemen\nO aninovo bengalí, Pojila boixak\nEnclavada dentro de Moldavia segundo as leis internacionais e fronteiriza con Ucraína, é so recoñecido internacionalmente por Abajzia, Nagorno Karabaj e Osetia do Sur. Con todo, os seus habitantes, os transnistrios, manteñen o espírito independente da súa nación\nEn 1940, Moldavia era unha das 15 repúblicas socialistas soviéticas. Dentro dela, Stalin adscribira Transnistria, un punto fronteirizo natural entre as verdes Moldavia e Rumanía, e as chairas rusas e ucraínas. Alén desas diferenzas xeográficas, ambas partes serviron de ponte de unión cultural entre o mundo latino e o eslavo. Pero os cambios no bloque comunista fixeron que a poboación pro-rusa da República Socialista Soviética de Moldavia axiña buscasen un xeito de achegarse á beira eslava da que se sentían máis próximos.\nEn 1990, tras a caída do bloque soviético, o primeiro país en declarar a súa independencia foi a República Moldava de Pridnestrovia, máis coñecida como Transnistria, temerosa dunha posible unión de Moldavia con Romanía. Enclavada dentro de Moldavia segundo as leis internacionais e fronteiriza con Ucraína, é so recoñecido internacionalmente por Abajzia, Nagorno Karabaj e Osetia do Sur. Con todo, os seus habitantes, os transnistrios, manteñen o espírito independente da súa nación e viven o confinamento por mor do coronavirus coas medidas de prudencia e confinamento que dita o seu propio goberno.\nEn 2020 a poboación de Transnistria non chega ao medio millón. Todo o país ten unha extensión do tamaño da provincia de Pontevedra e amais de aldeas verdes onde abundan os viñedos, hai edificios grises, como os da capital, Tiraspol\nEn 2020 a poboación de Transnistria non chega ao medio millón. Todo o país ten unha extensión do tamaño da provincia de Pontevedra e amais de aldeas verdes onde abundan os viñedos, hai edificios grises, como os da capital, Tiraspol. Nela pódese percorrer a historia do comunismo soviético a través de rúas como as avenidas 25 de outubro, Marx, Engels ou Iuri Gagarin, cuxa imaxe está presente no billete de 5 rublos transnistrio. Porque o país ten moeda propia, amais de bandeira, escudo, himno e edificios de seu, como a universidade estatal, que conta con máis de 10.000 estudantes e graos diversos, amais de servir de museo vivo do país.\nO feito de ser un país non recoñecido oficialmente dificulta o quefacer diario. As fronteiras con Moldavia e Ucraína permanecen pechadas, e as importacións dende este último imposibles. Ata o peche por mor da pandemia a fronteira con Ucraína servía para evitar os controis moldavos, que agora son imposibles. Agora todas as importacións teñen que pasar polo control moldavo e iso frea a distribución e fai que haxa que esperar entre 7 e 10 días por certos medicamentos.\nSoviet Supremo de Transnistria © Moncho Iglesias Míguez\nNata Scurtul, xornalista independente, coincide con Andrey en que a situación de Transnistria con respecto ao coronavirus non é alarmante\nAndrey Smolenskiy, amais de ser un dos preto de 150.000 habitantes de Tiraspol, é un perfecto coñecedor do lugar. É guía turístico e leva oito anos a cargo da súa propia axencia de viaxes: https://transnistria-tour.com/en/. Para Andrey o peor de todo é «a liberdade de movemento entre a xente e nos lugares públicos.» No seu caso, afeito a percorrer a cidade e mesmo os arredores a diario, a situación complícase no eido laboral; porén, conta con volver recibir turistas en xullo, regresar á rutina e manter a súa paixón polas viaxes.\nNata Scurtul, xornalista independente, coincide con Andrey en que a situación de Transnistria con respecto ao coronavirus non é alarmante. Para ela, o feito de non poder celebrar a Semana Santa, segundo a Igrexa ortodoxa, como adoitaba facer, foi un dos peores momentos do confinamento. Pero o máis difícil é o feito de ter que estar illada, en casa, coa única compañía dun gato. Para ela, «quedar no mesmo lugar por máis dun mes é moi duro psicoloxicamente. Preocúpanme os meus fillos, que viven lonxe de min. Non hai conversas reais nin emocións reais nin o son natural dunha risa, pois non é igual por Internet.» No eido laboral, para Nata é complicado escribir. Como feminista e convencida defensora dos dereitos humanos, escribir dende un país como o seu non é doado. «Non podo saír fóra e escribir sobre algo interesante en Transnistria, e hai un mes tiven certas presións por parte do exército.»\nTransnistria seguirá vencellada a esa fronteira natural entre o oriente e o occidente europeo, ás liñas limítrofes entre as propiedades de gas natural, e á loita pacífica e silente dunha nación que procura o seu recoñecemento internacional como estado\nO pasaporte transnistrio só ten validez en Transnistria e por iso é necesario solicitar outra cidadanía, sobre todo a rusa, pero tamén a moldava e a ucraína e mesmo a búlgara. Neste sentido, Andrey é categórico: «Evidentemente, todos esperamos que se lle conceda os status oficial a Transnistria e estou seguro de que habemos dar coa solución e a fórmula exacta para conseguilo.»\nNata tamén confía nesa resolución, pero mentres confórmase coa realidade, que non deixa de aportar momentos, cando menos interesantes: «Ata o de agora, todos os test de coronavirus fixéronse no centro médico de Chisenau [capital de Moldavia], o cal significa que, malia a separación política, os problemas serven para unir a xente. Pero, ao mesmo tempo, a fronteira entre Moldavia e Transnistria permanece pechada, así que ninguén pode entrar nin saír. E un problema máis: as tarxetas bancarias internacionais non funcionan agora.»\nTransnistria seguirá vencellada a esa fronteira natural entre o oriente e o occidente europeo, ás liñas limítrofes entre as propiedades de gas natural, e á loita pacífica e silente dunha nación que procura o seu recoñecemento internacional como estado; un recoñecemento que, cando menos, tamén terá que chegar despois da crise do coronavirus.\nAndrey Smolenskiy, © Moncho Iglesias Míguez\nNata Scurtul © Moncho Iglesias Míguez\nMonumento da Guerra en Transnistria © Moncho Iglesias Míguez


10 series novas para este outono 2015 – disquecool\nPor Ana Bulnes Escenas, Televisión 01/09/2015\n10 series novas para este outono 2015\nEmpeza setembro e xa vemos o principio do outono con claridade no horizonte, pero non debemos deprimirnos con iso de que remata o verán. O outono significa tamén que se estrean moitísimas series (demasiadas?), que teremos quizais un novo ‘True Detective‘ (lembrades cando falabamos de que teríamos un novo ‘Lost’?). Para que cando chegue o mal tempo teñas o ordenador ben cargadiño, estas son as estreas ás que nós lles temos máis ganas.\n1. ‘Narcos’ (Netflix)\nO mellor de ‘Narcos’ é que, como é de Netflix e foi estreada o día 28 de agosto, xa está toda a primeira temporada esperando a ser consumida de golpe. O seu título deixa claro de que vai: baseada en feitos reais, conta a historia do narco colombiano Pablo Escobar. As primeiras críticas din que bebe da escuridade de ‘True Detective’ e que é unha mestura entre ‘The Wire’ e ‘Goodfellas’. Pinta ben!\n2. ‘Hand of God’ (Amazon)\nOutro exemplo de que as cousas máis prometedoras chegan agora da man de Internet e non das canles de televisión tradicionais. ‘Hand of God’ conta a historia de Pernell Harris, un xuíz corrupto que tras un trauma (o seu fillo está en coma) empeza a ter visións e crer que Deus está a dicirlle que se vengue de quen deixou así ao rapaz. As críticas están a ser algo mesturadas, desde os que din que é unha nova obra mestra ata os que aseguran que non hai que confundir “escuro e desagradable” con “cool e bo”. A partir do día 4 poderedes xulgar vós.\n3. ‘Scream Queens’ (FOX)\nO guilty pleasure da temporada é ‘Scream Queens’, unha mestura entre ‘Gossip Girl’, ‘Glee’ e as películas de terror adolescente que teñen a ‘Scream’ como modelo. Un campus de universidade, asasinatos relacionados cun incidente que tivo lugar hai 20 anos e moito drama de fraternidades. Creada por Ryan Murphy, o xenio detrás de ‘Popular’, ‘Glee’ e ‘American Horror Story’. Caras coñecidas no reparto: Jamie Lee Curtis, Lea Michele (Rachel de Glee) e Emma Roberts (sobrinísima de Julia).\n4. ‘The Grinder’ (FOX)\nRob Lowe (Sam Seaborn en ‘The West Wing’) é un actor de moitísimo éxito grazas a unha serie na que é avogado. Quen é avogado de verdade é o seu irmán, interpretado por Fred Savage (Kevin de ‘Aqueles marabillosos anos’!!), e a quen non lle fai demasiada ilusión que o seu famoso irmán decida dar o paso e intentar ser avogado de verdade. Comedia que prometía moito, pero o seu showrunner abandonou, así que agora xa non se sabe…\n5. ‘Flesh and Bone’ (Starz)\nXa vos contamos nalgunha ocasión que o mundo do ballet e a música clásica están de moda, e este é un novo exemplo. Bebendo da escuridade de ‘O cisne negro’, ‘Flesh and Bone’ segue a Claire, unha bailarina de pasado escuro que se muda a Nova York para conseguir triunfar no mundo do ballet. Cando les críticas nas que se fala de ‘Breaking Bad’ enseguida sabes que estamos ante algo digno de ver. Terá só 8 episodios e non haberá máis temporadas.\n6. ‘The Man in the High Castle’ (Amazon)\nMáis Amazon! Esta serie está baseada no libro de Philip K. Dick, que presenta unha realidade alternativa: como sería o mundo se os alemáns tivesen gañado a Segunda Guerra Mundial? Moi escuro e aterrador, claro. Podería ser unha das series do ano: ten xa un 94% en Rotten Tomatoes. Detrás están Ridley Scott e Frank Spotnitz (Expediente X) coma produtores executivos. Este último fai tamén de guionista e está tamén metido David W Zucker, de ‘The Good Wife’.\n7. ‘Supergirl’ (CBS)\nOs comics levan xa uns anos revivindo en forma de series e ‘Supergirl’ é un exemplo do éxito deste universo. Conta a historia da curmá de Superman, que vivira un pouco sen chamar a atención ata que decide que ten que usar os seus poderes para facer o ben. A expectación é alta: o vídeo de presentación ten 14 millóns de reproducións!\n8. ‘Jekyll & Hyde’ (ITV)\nNon esquecemos as series inglesas, das que sempre esperamos o mellor. ITV estreará este outono ‘Jekyll & Hyde’, que nos atrevemos a aventurar que gustará a todos os fans de ‘Penny Dreadful‘. As bases son as mesmas: unha historia escura ambientada na época victoriana. Claro que hai quen di que ten pinta de ser unha serie de superheroes victorianos, algo que soa extrañamente atractivo.\n9. ‘Red Oaks’ (Amazon)\nOla Amazon! Ti por aquí? ‘Red Oaks’ está chea de nostalxia dos 80, con mallas e calentadores para facer aeróbic incluídos. Conta a historia de David (Craig Roberts, o rapaz de ‘Submarine’), un xogador de tenis que traballa no Red Oaks Country Club durante un verán universitario. Historias de iniciación, deixar a adolescencia, anos 80… Marcádea como imprescindible.\n10. ‘The Last Kingdom’ (BBC America)\nFans de ‘Xogo de Tronos’, tedes mil series centradas en épocas medievais e escuras, cheas de sangue e violencia, entre as que escoller. Unha delas é ‘The Last Kingdom’, ambientada no século IX, cando o que hoxe coñecemos como Inglaterra estaba dividido en varios reinos. Invasións vikingas, guerras, reis, e un rapaz dun reino que é secuestrado e criado por outro. Agora, claro, ten que escoller.\n* ‘Show Me a Hero’ (HBO)\nMiniseries que se emitiu na segunda semana de agosto e que todo o mundo está a alabar. E, xa sabedes, é da HBO. E o creador da serie é David Simon, de ‘The Wire’. Estamos nos 80, en crise, e seguimos a Nick Wasicko, novo alcalde.\nAmazon StudiosFlesh and BoneHand of GodJeckyll & HydeNarcosNetflixRed OaksScream QueensseriesShow Me a HeroSupergirlThe GrinderThe Last KingdomThe Man in the High Castle\nAnteriorQuentando motores para o Curtocircuíto 2015\nSeguinteA primeira película animada da historia (que chegou ata nós)


Artigo 25.- Procedemento.\nOs funcionarios poderán ser sancionados polo organismo municipal competente pola comisión das faltas tipificadas na lexislación xeral e que se transcriben neste acordo a través do procedemento considerado no Real decreto lexislativo 781/1986, do 18 de abril, Decreto da Xunta de Galicia 94/1991, do 20 de marzo, e supletoriamente polo Regulamento disciplinario dos funcionarios da Administración xeral do Estado.\nPara os funcionarios do Corpo da Policía local será de aplicación o previsto na sección cuarta do capítuo IV do Título II da Lei orgánica 2/1986, de forzas e corpos de seguridade.\nEn todo caso, da incoación do expediente, do prego de cargos e da proposta de resolución deberá dárselle conta ó Xunta de Persoal conxuntamente co inculpado; conferiráselle trámite de audiencia polo mesmo prazo que a aquel.\nAsí mesmo a Xunta de Persoal terá coñecemento de tódalas resolucións polas que se lles impoñan sancións ós funcionarios.\nNo procedemento rexerán as seguintes normas especiais:\nA. Os interesados poderán contar con asistencia de letrado/a.\nB. Sen prexuízo de que a sanción sexa executiva, desde o momento en que sexa firme en vía administrativa, poderá suspenderse a solicitude do sancionado con base nas circunstancias concretas e xustificadas que lle causen un prexuízo irreparable ou de moi difícil reparación.\nEn todo caso a sanción quedará en suspenso en tanto o órgano sancionador non dicte resolución expresa. Este antes de dictala recabará informe da Xunta de Persoal, que deberá remitilo nun prazo máximo de 5 días.\nTodo funcionario poderá dar conta por escrito directamente ou a través dos seus representantes, dos actos que supoñan faltas de respecto á súa intimidade ou á consideración debida a súa dignidade humana ou profesional.\nA Alcaldía abrirá a oportuna información e instruirá as dilixencias necesarias para o esclarecemento destas conductas. A resolución que adopte comunicaraselle ó denunciante.\nPreviamente a imposición de sancións deberase conferir ó interesado e ó Comite e empresa trámite de audiencia polo periodo de 8 dias hábiles, facilitándoselle copia do expediente e practicándose as probas que o mesmo propoña.\nO/a interesado/a solicitará a presencia dun membro do Comité de Empresa durante este trámite.\nO Comité de Empresa terá coñecemento de tódalas resolucións polas que se impoñan sancións ós empregados/as.\nArtigo 26.- Faltas.\nA. Faltas moi graves:\na. Funcionarios e laborais.- (Con exclusión do persoal do Corpo da Policía local). Artigo 1. da Lei 30/1984, do 2 de agosto, de medidas parareforma da función pública.\nIncumprimento do deber de fidelidade á Constitución no exercicio da función pública.\nToda actuación que supoña discriminación por razón de raza, sexo, relixión, lingua, opinión, lugar de nacemento ou vecindade, ou calquera outra condición ou circunstacia persoal ou social.\nO abandono do servicio.\nA publicación ou utilización indebida de segredos oficiais, así declarados por lei ou clasificados como tales.\nA notoria falta de rendemento que comporte inhibición no cumprimento das tarefas encomendadas.\nA violación da neutralidade ou independencia políticas, utilizando as facultades atribuídas para influír en procesos electorais de calquera natureza e ámbito.\nO incumprimento das normas sobre incompatibilidades.\nA obstaculización ó exercicio das liberdades públicas e dereitos sindicais.\nA realización de actos encamiñados a coarta-lo libre exercicio do dereito de folga.\nA participación en folgas ós que as teñan expresamente prohibidas pola lei.\nO incumprimento da obrigación de atende-los servicios esenciais en caso de folga.\nOs actos limitativos de libre expresión depensamentos, ideas e opinións.\nTer sido sancionado pola comisión de 3 faltas graves nun período dun ano.\nb. Funcionarios do Corpo da Policía Local (art. 27. da Lei orgánica 2/1986, do 13 de marzo, de forzas e corpos de seguridade).\nO incumprimento do deber de fidelidade á Constitución no exercicio das súas funcións.\nCalquera conducta constitutiva de delicto doloso.\nO abuso das súas atribucións e a práctica de tratos inhumanos, degradantes, discriminatorios e vexatorios ás persoas que se atopen baixo a súa custodia.\nA insubordinación individual ou colectiva respecto das autoridades ou mandos de que dependan, así como a desobediencia as lexítimas instruccións dadas por aqueles.\nA non prestación de auxilio con urxencia, naqueles feitos ou circunstancias graves nas que sexa obrigada a súa actuación.\nO abandono de servico.\nA violación do segredo profesional e a falta do debido sixilo respecto dos asuntos que coñeza por razón do seu cargo que prexudique o desenvolvemento do labor policial ou a calquera persoal.\nO exercicio de actividades públicas ou privadas incompatibles co desempeño das súas funcións.\nA participación en folgas, en accións substitutivas destas ou en actuacións concertadas co fin de altera-lo normal funcionamento dos servicios.\nTer sido sancionado pola comisión de 3 ou máis faltas graves no período de un ano.\nA falta de colaboración manifesta cos demais membros das forzas e corpos de seguridade.\nEmbriagarse ou consumir drogas tóxicas, estupefacientes ou substancias psicotrópicas durante o servicio ou con habitualidade.\nCalquera outra conducta non enumerada nos puntos anteriores tipificada como falta moi grave na lexislación xeral de funcionarios.\nB. Faltas graves. (artigo 41 do Decreto 94/1991, do 20 de marzo, da Xunta de Galicia).\nA falta de obediencia debida a superiores e autoridades.\nO abuso da autoridade no exercicio do cargo.\nAs conductas constitutivas de delicto doloso relacionadas co servicio das ou que lles causen danos á Administración ou ós administrados.\nA tolerancia dos superiores respecto da comisión de faltas moi graves ou graves dos seus subordinados.\nA grave desconsideración cos superiores, compañeiros e subordinados.\nCausar danos graves nos locais, no material ou nos documentos dos servicios.\nIntervir nun procedemento administrativo cando se dea algunha causas de abstención legalmente sinaladas.\nA emisión de informes manifestamente ilegais cando lles causen prexuízo á Administración ou ás e ós cidadáns e non constitúan falta moi grave.\nA falta de rendemeto que afecte ó normal funcionamento dos servicios e non constitúa falta moi grave.\nNon garda-lo debido sixilo respecto dos asuntos que se coñezan por razón do cargo, cando lle causen prexuízo á Administracion ou se utilicen en proveito propio.\nO incumprimento dos prazos ou outras disposicións de procedemento en materia de incompatibilidades, cando non supoña mantemento dalgunha situación de incompatibilidade.\nO incumprimento inxustificado da xornada de traballo que acumulado supoña un mínimo de 10 horas ó mes.\nA terceira falta inxustificada de asistencia nun período de tres meses, cando as dúas anteriores fosen obxecto de sanción por falta leve.\nA grave perturbación do servicio.\nO atentado grave á dignidade dos funcionarios ou da Administración.\nA grave falta de consideración cos administrados.\nAs accións ou omisións dirixidas a evadi-los sistemas de control de horarios ou a impedir que sexan detectados os incumprimentos inxustificados da xornada de traballo.\nPara os efectos das infraccións sinaladas anteriormente, entenderase por mes o período comprendido desde o día primeiro ó derradeiro de cada un dos doce que compeñen o ano.\nC. Faltas leves. (Artigo 51, do Decreto 94/1991, do 20 de marzo, da Xunta de Galicia).\nA falta de asistencia inxustificada dun día.\nA incorrección co público, superiores, compañeiros ou subordinados.\nO descoido ou a neglixencia no exercicio das súas funcións.\nO incumprimento dos deberes ou obrigas do persoal, sempre que non deban ser cualificados como falta grave ou moi grave. O incumprimento inxustificado do horario de traballo, motivará a deducción proporcional das retribucións, sempre por períodos de 15 minutos como mínimo.\nArtigo 27.- Sancións.\na.Para todo o persoal con exclusión dos funcionarios do Corpo da Policía local e os funcionarios con habilitación de carácter nacional\nPola comisión de faltas leves: apercibimento ou deducción proporcional de retribucións.\nPola comisión de faltas graves: deducción de retribucións ou suspensión de funcións por un período inferior a 3 anos.\nPola comisión de faltas moi graves: suspensión de funcións por un período non inferior a 3 anos nin superior a 6 ou separación do servicio.\nb.Para o persoal do Corpo da Policía\nAdemais das anteriores poderán impo-las seguintes:\nPola comisión de faltas graves: inmobilización na escala por un período non superior a 5 anos e perda de 5 a 20 días de remuneración e suspensión de funcións por igual período.\nPola comisión de faltas leves: a perda de 1 a 4 días de remuneración e suspensión de funcións por igual período, que non suporá a perda de antigüidade nin implicará a inmobilización na escala.\nc. Funcionarios con habilitación de carácter nacional.\nAdemais das anteriores, poderá imporse a sanción de destitución do cargo pola comisión de faltas graves ou moi graves. Non se lles aplicará sen embargo a estes funcionarios a suspensión de funcións por máis de 1 ano, que será substituída pola a anterior coa prohibición de obter novo destino no prazo que se fixe no máximo de 3 anos.\nArtigo 28.- Prescrición.\nAs faltas así como as súas correspondentes sancións prescribirán: as leves, ó mes; as graves, ós 2 anos e as moi graves, ós 6 anos.\nO cómputo dos ditos prazos comezará a contarse no caso das faltas a partir de que se produciron, e no caso das sancións desde o día seguinte a aquel no que adquira firmeza a resolución que as impuxo.


📣Gonzalo Caballero propón un gran acordo pola reconstrución de Galicia con 2.500 millóns de euros de fondos públicos | Noticias Vigo\nO secretario xeral sinala “o erro” de Feijóo ao “priorizar os intereses do PP” rexeitando o estado de alarma: “Galicia merece unha desculpa”\nPublicado por Noticias Vigo o día 07/05/2020 na sección de Política,PSOE\nO secretario xeral do PSdeG, Gonzalo Caballero, requiriu a Feijóo que mobilice 2.500 millóns de euros para protexer á cidadanía dos efectos da pandemia na nosa comunidade, toda vez que a Xunta non está tomando “suficientes” medidas nin dispoñendo os fondos propios e europeos non executados.\n“Propuxemos facer contratos estables para todo o persoal sanitario dispoñible, intervir as residencias con contaxios masivos, dar axudas directas aos autónomos como fan outras comunidades, apoiar ao sector cultural, tomar medidas para favorecer á hostalería, dar máscaras gratuítas á poboación nos primeiros días do desconfinamento,…”, recordou o líder do PSdeG na súa intervención na Cámara.\nAo fío disto, Gonzalo Caballero destacou que o goberno de España puxo en marcha medidas de protección inéditas para toda a cidadanía, que cifrou en máis de 250 millóns de euros ao mes só en Galicia para afrontar os ERTEs e outras nóminas extraordinarias. “En vez de poñer trabas ao goberno, debería recoñecer que hoxe o Estado é máis importante que nunca”, apostilou.\nAsí é que o máximo dirixente do PSdeG fixo fincapé en que “a receita para construír o futuro” pasa por fortalecer os servizos públicos e deseñar unha nova política económica. De feito, sinalou que só hai dous modelos: o de “recortes e privatizacións” que segue o PP e “o compromiso do público” para “saír todos xuntos” desta situación.\n“UN GRAN ACORDO”\nE no contexto de interinidade no que se atopa Feijóo tralo aprazamento electoral, demandou “un gran acordo de país”. “Sente ás forzas políticas, aos axentes económicos e sociais, aos alcaldes das sete cidades, aos presidentes das deputacións e ao presidente da Fegamp para selar un acordo político, social e territorial”, reclamou Gonzalo Caballero.\nDito isto, reprobou que o presidente da Xunta só comparecera dúas veces no Parlamento dende o inicio da pandemia, por sete do presidente do goberno e por 26 roldas de prensa retransmitidas en directo pola TVG.\n“Tenta non dar información sobre as cuestións da súa competencia, como as residencias, onde temos os maiores problemas”, subliñou, ao tempo que apuntou que, “agora que estamos dobregando a curva”, as dificultades persisten nos eidos sanitario e das residencias, ambos de responsabilidade autonómica.\nAo respecto, o voceiro socialista falou dos contaxios masivos en residencias para desmentir a falsa “anticipación” que tenta atribuírse Feijóo, porque “se se anticiparan, a súa responsabilidade sería maior”. De feito, comparou a situación das residencias coa das prisións, onde a afectación polo virus foi máis contida.\n“Chegamos a esta crise cun debilitamento dos servizos públicos que dificulta o combate da pandemia”, afirmou o dirixente socialista, quen chamou a reverter os recortes na sanidade pública e o modelo de privatización das residencias para persoas maiores e para persoas con discapacidade.\nFEIJÓO “ERRA” AO OPOÑERSE AO ESTADO DE ALARMA\nEn paralelo, o líder do PSdeG reprochou a Feijóo que se opuxera a manter o estado de alarma e instouno a pedir “desculpas” por iso. “Puxo a estratexia do PP por riba dos intereses dos galegos”, evidenciou, consciente de que ese “mecanismo constitucional” foi o que conseguiu que o virus circulara pouco por Galicia.\n“Cometeu un erro moi grave e aínda non rectificou”, remarcou Gonzalo Caballero, consciente de que botar abaixo o estado de alarma podería “poñer en risco o conseguido ata agora” en base ao esforzo da cidadanía. “O estado de alarma é o mellor mecanismo para facer a desescalada”, defendeu.


Serigrafía Artística Emao: Demostración de diferentes técnicas sobre coiro\nDemostración de diferentes técnicas sobre coiro\nCoincidindo a clausura da exposición "Coiro... aínda que non o pareza" co primeiro dos tres Días Europeos da Artesanía , por iniciativa do mestre de Artesanía en Coiro, Pepe Pereira, no espazo EMAO fixemos demostracións de diferentes técnicas e oficios vencellados a este material.\nEn representación do obradoiro de Serigrafía Artística estivo Douglas, alumno de segundo , facendo demostracións de diferentes técnicas de estampación sobre coiro.\nUtilizamos de mostra algunha pantaia de alumnos como Iria, Emilia, Silvia...e linóleos que nos prestou o profe de Debuxo, Federico Fernández para facer gofrados.\nDouglas serigrafiando sobre coiro. Os asistentes tamén probaron á técnica levando de recordo un pedaciño de coiro serigrafiado\nA actividade era gratuíta e aberta a todo o público, os nenos e maiores o pasaron en grande probando diferentes técnicas. Como vedes , na escola non nos fai falla ir a un ximnasio... somos forzudos dabondo ...\nPublicado por Alba Pardo ás 02:47


Febreiro, mes de comadres, compadres e volantes en Monforte e Chantada – EnComún\nOs grandes desfiles e festas de disfraces na comarca serán a primeiros de marzo\nO sur de Lugo comeza a dar os primeiros pasos para a celebración do Entroido, que terá os seus días fortes entre o 1 e o 4 de marzo. Mentres se afinan os programas festivos cara os desfiles de comparsas e carrozas nos respectivos concellos, o mes de febreiro permite ir entrando no ambiente festivo coas citas de Monforte e Chantada.\nMonforte premiará as mellores comadres e compadres en febreiro. Arquivo EC.\n2.400 EUROS EN PREMIOS PARA OS MELLORES COMPADRES E COMADRES\nNa cidade do Cabe, a delegación de Cultura do Concello de Monforte organiza os xoves de Compadres e Comadres, que terán lugar o 20 e o 27 de febreiro, respectivamente. Os participantes nestas dúas actividades poderán optar a dous premios especiais, o de Etnografía e o de Crítica social, que se repartirán os 2.400 euros que o Concello dispón para este concepto. O prazo de inscrición para participar no Xoves de Compadres remata o 19 de febreiro, e para o Xoves de Comadres o prazo expira o día 26. As inscricións deberán realizarse no Rexistro Xeral do Concello de Monforte. Toda a información sobre estes eventos, así como o modelo de instancia para cursar a inscrición poden atoparse no Rexistro Municipal, nas oficinas da Delegación de Cultura, e na web www.monfortedelemos.es. simesmo, o prazo para inscribirse no Desfile do Martes de Entroido remata o 28 de febreiro.\nA parroquia chantadina de Santiago de Arriba traerá o colorido e a tradición do Entroido Ribeirao. Arquivo EC.\nCOMEZA O ENTROIDO RIBEIRAO\nA tradicional cita cun dos Entroidos máis sobranceiros de Galicia será o domingo 16 de febreiro na parroquia chantadina de Santiago de Arriba, cando a partir das catro da tarde celebrarase o Domingo Lambedoiro, coa actuación do grupo de gaitas de Vigo «Os de aquí e os de aculá». Haberá pinchos e viños para todos os asistentes, así como un sorteo sorpresa. O festival de cor e beleza que leva consigo a aparición dos Volantes pola parroquia, acompañados polo son dos peliqueiros e a comparsa dos mecos actualizarán, un ano máis, esta celebración de alto valor etnográfico. A tradición chantadina segue o 23 de febreiro, co Domingo Corredoiro. Xa en marzo, o domingo e o martes de Entroido seguirá a festa en Santiago de Arriba, cunha merenda, xogos populares e premios.•\nO sur de Lugo presumiu de Entroidos en Compostela\nO Oso de Salcedo e os Volantes de Chantada, nos actos de exaltación dos Entroidos galegos\nO Oso de Salcedo na Praza do Obradoiro, durante os actos de exaltación dos Entroidos galegos. GPCC.\nPara destacar o valor do Entroido como recurso turístico, a Axencia Galega de Turismo organizou un acto de exaltación dos Entroidos galegos que se celebrou en Santiago de Compostela o 9 de febreiro. As representacións máis sobranceiras destas manifestacións festiva na nosa provincia, como o Oso de Salcedo ou os Volantes do Entroido Ribeirao de Chantada, participaron na cita compostelá, «unha ocasión de gran impacto para a difusión e potenciación turística» destes eventos tradicionais do sur lugués, según manifestou a delegada da Xunta en Lugo, Raquel Arias. «Este evento axuda a potenciar os nosos entroidos, xa que posúen un efecto dinamizador no eido económico moi importante para as comarcas nas que se celebra”, suliñou Arias.•


Aviso COVID para pendentes de setembro\nEnviado por iesproval o Lun, 2021-08-30 13:41\nRógase ao alumnado con materias pendentes para setembro que, por mor da COVID, deba estar confinado, nolo comunique ao móbilCovid (681200817) ou á centralita do instituto (886110369), coa maior brevidade posible. Grazas!\nEnviado por iesproval o Sáb, 2021-08-28 12:25\nPremendo nas ligazóns podedes consultar o calendario de exames de setembro (mécores 1 e xoves 2):\nBOLSAS MEFP 2021/22\nEnviado por iesproval o Mér, 2021-08-25 10:01\nPublicada a convocatoria do Ministerio de Educación e Formación Profesional para solicitar as axudas de estudos nas ensinanzas posobrigatorias (bacharelato, FP, universidade...) e NEAE (necesidade específica de apoio educativo).\nAs solicitudes poden tramitarse na sede electrónica do Ministerio de Educación (www.educacionyfp.gob.es) ou no centro docente en que vaia o alumnado iniciar curso: ata o 30 de setembro. Para os estudos universitarios o prazo remata o 14 de outubro.\nMáis información sobre a convocatoria na seguinte ligazón.\nEnviado por iesproval o Mar, 2021-07-20 10:58\nAberto o período de admisión e matrícula a ciclos formativos de Formación Profesional para o curso 2021-22.\npresentación de solicitudes 25 xuño - 5 xullo\nlistaxe defintiva de solicitudes 20 xullo\n1º adxudicación 20 xullo\nmatriculación 1ª adxudicación 20 xullo ás 9:00 - 26 xullo ás 13:00 h.\n2ª adxudicación 28 xullo\nmatriculación 28 xullo ás 9:00 - 30 xullo ás 13:00 h.\nPara coñecer a documentación que debe entregar na formalización da matrícula, prema na ligazón.\nImpreso de matrícula Anexo I cuberto e asinado ou Anexo II para modular\nDúas fotografúas co nome e apleido detrás\nCertificación académica oficial (orixinal e copia) da titulación coa que accede ao ciclo\nCuestionario de aspectos médicos relevantes cuberto e asinado\nResgardo de ter aboado na conta de Abanca ES32 2080 5035 06 3040010691o importe de 1.12 € co nome completo e curso do alumno/a (exento o alumnado con máis de 28 anos)\nMáis información nas ligazóns: prazos de admisión e Formación Profesional.\nEnviado por iesproval o Ven, 2021-07-16 14:08\nParabéns á nosas alumnas de 3 ESO B, Nayr Cortegoso e Manuela González, por subiren ao podio no Campionato galego de atletismo celebrado en Lugo o pasado 3 de xullo; Nayr, primeira en lonxitude, e Manuela, terceira en altura, na categoría sub16!\nDesde o Proval somos conscientes do esforzo que supuxo combinar durante este curso tan complicado os entrenos coa preparación das clases, pero demostrastes que con ilusión e afán de superación todo se consegue!\nAgora quédalle a Nayr o Campeonato de España no que participará mañá e á que lle desexamos toda a sorte e tranquilidade do mundo porque, independentemente dos resultados, xa acadou o logro de quedar entre as dez mellores de España! Boa viaxe a Lleida e moito ánimo!\nNoraboa tamén ao club Sociedade Atlética Val Miñor e ao seu adestradores, Brais, Yeray e Óscar, por sementaren valores e canteira de atletas entre a nosa mocidade!\nOferta modular adultos\nEnviado por iesproval o Ven, 2021-07-16 11:32\nPodes visualizar os horarios de nocturno dos ciclos de Administración e Electrónica premendo nas iconas correspondentes a cadanseu módulo:\nEnviado por iesproval o Ven, 2021-07-09 14:14\nPódense consultar os libros de texto para o vindeiro curso premendo nas imaxes da táboa:\nAlgúns libros ou materiais didácticos para as materias optativas concretaranse ao comezo do curso.\nEnviado por iesproval o Sáb, 2021-06-19 12:02\nAVISO: Aquelas familias que entreguen máis dunha matrícula poderán facelo calquera dos días que lle corresponde.\nNIVEIS E DATAS ENTREGA LIBROS\n(venres 25 e luns 28 de xuño)\n(mércores 30 de xuño)\nAlumnado de 1º ESO que pasa a 2º ESO\n(xoves 1 de xullo)\nAlumnado de 2º ESO que pasa a 3º ESO\n(mércores 7 de xullo)\nAlumnado de 3º ESO que pasa a 4º ESO\n(xoves 8 de xullo)\nAlumnado de 4º ESO con todas as materias aprobadas en xuño\n(venres 9 de xullo)\nA devolución dos libros de texto, que foron repartidos dentro do programa do Fondo de Libros 2020/21, realizarase entre o mércores 30 de xuño e o xoves 8 de xullo, en horario de 9:30 a 13:00 h. na Aula de Plástica (en fronte da Secretaría). Ademais poden entregar tamén todos os libros pendentes de devolver da Biblioteca. Para evitar desprazamentos innecesarios, recoméndase realizar a entrega do libros cos días da matrícula, conforme á táboa anterior.\nPara ser beneficiari@ do fondo solidario de libros e das axudas para a adquisición de libros de texto e material escolar na ESO para o curso 2021/22 é obrigatorio ter entregado todos os libros adxudicados no curso ou cursos anteriores. O alumnado con Necesidades Espéficicas de Apoio Educativo poderá optar a un vale para material escolas específico coa axuda establecida na Orde do 6 maio de 2021.\nPara o alumnado de Bacharelato e Formación Profesional, o Ministerio de Educación concova todos os anos unha bolsas de estudo, que se poderán solicitar unha vez formalizada a matrícula (aínda non se publicou a convocatoria para o curso 2021-22)\nEnviado por iesproval o Sáb, 2021-06-19 11:56\nVelaquí o calendario coas datas máis signficativas deste fin de curso:\nmartes 22 de xuño (ás 20:00 h. envío por Abalar) e mércores 23 de xuño recollida en Xefatura de Estudos\nReclamacións ás cualificacións no centro\nmércores 23 e venres 25 de xuño (ata as 14:00 h)\nResolucións das reclamacións polos departamentos\nluns 28 de xuño ás 9:30 h.\nPrematrícula extraodinaria ABAU no centro luns 28 de xuño\nExames ABAU 13, 14 e 15 de xullo\n25 de xuño ás 10:00 h nas aulas de referencia (ás 12:00 h. envío por Abalar)\nata o mércores 30 de xuño ás 14:00 h.


A dieta suave: que alimentos comer e cales non? | Dieta Nutri\nSe xa escoitou falar do dieta anodina, O primeiro que debes saber é que non se perde un plan de adelgazamento unha serie de quilos como sucede con outros tipos de dietas como a dieta de Atkins ou o Perrone. Se estás interesado nela e queres saber máis sobre a dieta suave, explicareiche todo O que debes saber ao respecto, en que consiste e en quen son as persoas que deberían seguilo.\n1 Que é a dieta suave?\n2 Que alimentos podes comer cunha dieta suave?\n3 Alimentos prohibidos e que deben evitarse nunha dieta insípida\n4 Menú de exemplo nunha dieta suave\n5 Seguir unha dieta sa e equilibrada\n6 Últimos consellos sobre a dieta suave\nQue é a dieta suave?\nA dieta suave é un plan de alimentación dunha certa duración que os médicos prescriben antes de diferentes enfermidades dixestivas ou despois dalgún tipo de intervención cirúrxica. O doutor opta por este tipo de dieta, de xeito que o paciente pode comer comida facilmente e que podes mastigar e tragar sen ningún problema. En moitos casos, esta dieta adoita seguirse cando rematou unha dieta líquida e o paciente está preparado para tragar lentamente e con coidado. A composición da dieta, variará en función da situación clínica do paciente.\nQue alimentos podes comer cunha dieta suave?\nHai un gran número de alimentos cualificados tan suave e que son ideais para incorporar a este tipo de dieta, na que a persoa que a segue custos mastigar, tragar ou require unha dixestión lixeira e sen complicacións. Algúns dos alimentos que poden formar parte da dieta suave son:\nGachas de cereais como fariña de avea ou sémola de trigo.\nPastas cocidas ata que estea suave e fácil de comer.\nFroitas suave e suave como plátanos maduros, melón ou sandía.\nFroitas cocidas ou cocidas como peras ou mazás.\nVerduras cocidas sen pel e pódense triturar facilmente como as cenorias ou a coliflor.\nProductos lácteos como iogur ou crema de queixo untada.\nEstes son só algúns exemplos dos alimentos que podes bebe sen problema unha persoa que segue a dieta suave.\nAlimentos prohibidos e que deben evitarse nunha dieta insípida\nHai unha serie de alimentos o que debes evitar mentres segue este tipo de dieta xa que son malas para unha boa dixestión ou son difíciles de dixerir ou mastigar. Algúns alimentos prohibidos son:\nPan con sementes e grans enteiros.\nLegumes con peles duras como garavanzos ou fabas.\nMazás, pexegos ou piña.\nCarne vermella, polo ou pavo.\nEmbutidos ou hamburguesas.\nMenú de exemplo nunha dieta suave\nMoita xente pensa que unha dieta anodina pode conseguirche ser aburrido e rigoroso, con todo a continuación vou amosarche algúns exemplos de algúns menús co que podes gozar de diferentes alimentos durante este tipo de dieta e come un pouco de todo.\nOvos revoltos con queixo relado, queixo derretido e un pouco de melón.\nOvo cocido e iogur cremoso.\nBatido feita con leite, plátano, cacao en po, iogur e un pouco de edulcorante ou azucre.\nEnsalada de atún con maionesa e algunhas especias. Puré de mazá.\nEnsalada de ovos con maionesa e especias. Ensalada de melón.\nPuré de chícharos. Peras en doce.\nTurquía rola con franxas de aguacate.\nSalmón ao forno con batata.\nQuiche de espinacas e puré de coliflor.\nSeguir unha dieta sa e equilibrada\nÉ moi importante que saiba que unha dieta suave non está en desacordo con unha dieta de tipo san e equilibrado no que o teu corpo recibe todo os nutrientes necesarios para un bo funcionamento do mesmo. Non pode faltar grupos de alimentos tan importantes como as froitas, verduras, produtos lácteos ou cereais. Entón dareiche un serie de consellos para que o teu corpo reciba unha dieta sa:\nEvite comer demasiada comida en todo momento rico en azucre, especialmente aqueles que non teñen ningún valor nutricional.\nIncorpora alimentos á túa dieta de cores (verde, amarelo ou laranxa) para garantir unha inxestión adecuada de vitaminas no teu corpo.\nDebes comer polo menos unhas 1.200 calorías ao día. Se no teu día a día comes menos calorías que as indicadas anteriormente, o máis normal é que o teu corpo comeza a perder músculo dun xeito progresivo.\nTeña moito coidado á hora de facelo inxestión de graxa. O feito de seguir unha dieta suave non significa que teña total liberdade para comer todo tipo de graxas. Para evitar unha inxestión tan desproporcionada de graxa, o mellor é comer produtos lácteos por completo desnatado ou desnatado e usa un pouco de caldo de carne para darlle un mellor sabor aos purés.\nÚltimos consellos sobre a dieta suave\nSe por diferentes motivos segue a dieta suave, é moi importante que non perda o detalle dalgúns últimas pautas ou consellos dietéticos. Intenta mastigar ben e comer devagar, co fin de facilitar a dixestión ao máximo e que non teña Problemas de estómago tan común como o molesto gas. Unha vez que remates de comer, tenta descansar durante uns minutos e facilitar esa dixestión.\nO máis recomendable é manter a dieta suave durante uns 3 0 4 días e logo vai pouco ou pouco introducindo máis tipos de alimentos para conseguir unha dieta normal na que se poida comer todo tipo nutrientes e vitaminas necesarias polo teu corpo. Se observas que despois destes días aínda tes problemas á hora de comer certos alimentos, debes acudir ao teu médico de confianza.\nComo viu e leu neste artigo, é posible realizar unha dieta saudable, equilibrado e rico mesmo se está a facer unha dieta suave. Seguindo unha serie de pautas e con un pouco de creatividade Podes crear un menú interesante que che axude a recuperarte rapidamente dos teus problemas de saúde e que proporcione bos nutrientes ao teu corpo.\nA continuación móstrovos un vídeo no que todo estará máis claro e cales son os alimentos que podes incluír sobre este tipo de dieta.\nCamiño completo ao artigo: Dieta Nutri » Subsidio de manutención » A dieta suave\nEsta é a peor recomendación dunha dieta suave que lin.\nConsellos para reducir as varices con tomates verdes e vermellos\nQueima graxas e calorías camiñando


Desprotección a certos menores migrantes\nLuns, 20 Novembro de 2017 | Tags: infancia ,\tmigracións ,\tmenores\nO Foro Galego de Inmigración denuncia a desprotección da Xunta a certos menores migrantes residentes e as súas familias.\nO luns 20 de novembro coincidindo coa celebración Día Internacional dos Dereitos d@s Nen@s, convocou unha rolda de prensa informativa no rexistro xeral da Xunta en Santiago de Compostela para presentar xunto cunha reclamación do propio Foro, unhas cartas elaboradas por nenos e nenas migrantes residentes na nosa Comunidade Autónoma, nas que solicitan o acceso aos mesmos dereitos que teñen os seus compañeiros e compañeiras.\nEn concreto a denuncia recolle a imposibilidade de acceso, por atrancos administrativos perfectamente superables destes nenos e nenas e polo tanto das súas familias, normalmente en situación de pobreza e exclusión social, as seguintes axudas e prestacións:\nA Coñecida e amplamente publicitada 'Tarxeta Benvida', dependente da Consellería de Política Social.\nA recen presentada e ampliada axuda chamada 'Bono Coidado', dependente da Consellería de Política Social.\nO acceso de nenos e nenas ás escolas infantís dependentes da Consellería de Política Social, as 'Galiñas Azuis', por atoparse eles e elas ou as súas familias en situación de irregularidade administrativa.\nO acceso ás axudas de libros e material escolar dependentes da Consellería de Educación.\nEstas axudas esixen uns requisitos de residencia e ingresos que cumpren estas persoas e familias, pero pola mera ausencia de DNI ou NIE (non serve outro documento identificativo) son excluídas das mesmas e da posibilidade de acceso ás escolas infantís.


08 marzo 2021 14:08 h.\nLugo feminismo Olga Novo 8-M 2021\nSon mulleres con profesións e perspectivas distintas, pero coa reivindicación común de construír un futuro libre de diferenzas de xénero. Máis alá dos matices, boa parte delas aposta por converter a igualdade nun elemento transversal, presente na educación, para avanzar de xeito decidido nese camiño\nUN GRUPO de profesionais, con distintas traxectorias vitais, analizan o fenómeno da desigualdade. Son voces diversas pero conscientes da forza da acción conxunta das mulleres para facer valer os seus dereitos.\nMONTSERRAT VALCÁRCEL Vicerreitora do Campus de Lugo\n"A educación igualitaria desbota estereotipos"\nA menor presenza de mulleres en carreiras técnicas responde a estereotipos que "só se poden superar cunha educación igualitaria desde a infancia", según Montserrat Valcárcel. "As decisións das mozas de non elixir o ámbito tecnolóxico son froito destes estereotipos. Aínda que a ciencia é un mundo onde os méritos non se miden por escalas subxectivas, atopamos fendas para os prexuízos, basta só con observar os cadros máis altos de persoal investigador con moitos homes e poucas mulleres. O obxectivo é que a igualdade sexa considerada un principio transversal nas diferentes ramas do coñecemento", engade. A presión pola excelencia no mundo científico e empresarial "propiciou que se comece a esixir políticas de igualdade que faciliten ás mulleres a incorporación profesional en postos de liderado, O talento non ten xénero", afirma Valcárcel.\nBEGOÑA CAMPOS Oncóloga no Hula\n"Na Medicina avanzouse moito cará á igualdade"\nBegoña Campos, oncóloga no Hospital Lucus Agusti, manifesta que a Medicina é unha das profesións na que "máis recoñecida está a igualdade entre homes e mulleres. Só falta que nos animemos máis a ocupar postos de maior responsabilidade e carga directiva, porque temos valía, pero fáltanos decisión". Campos matiza que "é unha cuestión de prioridades e de querer disfrutar da vida".\nCARMEN FIGUEIRAS Preside o Colexio de Arquitectos\n"A cidade debe ter perspectiva de xénero"\nCarmen Figueiras, presidenta do Colexio de Arquitectos de Lugo, cre que queda moito por andar para "rachar co teito de cristal". Figueiras destaca que o urbanismo "non é neutro. Debe ter perspectiva de xénero. Se pensamos no envellecemento na cidade de Lugo, con anciás que viven soas, a accesibilidade e a mellora da mobilidade poñen o foco nas súas necesidades. En Euskadi e Valencia xa se deseña en clave feminina".\nOLGA NOVO Premio Nacional de Poesía de 2021\n"A visión androcéntrica do mundo permea todo"\nA poeta Olga Novo apunta que a institucionalización do 8-M "tende a focalizar a atención sobre un aspecto nun día concreto e dese xeito os poderes banalizan o significado profundo e a forza das reivindicacións. Sen negar a súa importancia a nivel simbólico, a loita pola igualdade non pode ficar nunha data celebratoria no calendario, senón devir un elemento transversal, cotiá, presente na educación —na casa e na escola— desde a máis tenra infancia". Olga Novo lembra que a desigualdade "é estrutural, soamente transformando as estruturas sociais podemos atacar o corazón do patriarcado. É un labor de todas e de todos, de cada día, de portas para fóra pero sobre todo de portas para dentro. A visión androcéntrica do mundo permea todo".\nBENEDICTA SÁNCHEZ Actriz e Premio Goya no 2020\n"Todo cambiou moito nos últimos 50 anos"\nBenedicta Sánchez comenta que nas últimas décadas "houbo un cambio radical na situación da muller se a comparamos co existente hai 50 anos, sobre todo en países como España, bastante máis atrasados que outros europeos". Aínda que di sentirse "fóra de perigro", confía en que o movemento feminista "acaden logros que nos permitan seguir avanzando cara a un maior equilibrio".\nLUCÍA PÉREZ Cantante de O Incio\n"Hai que ter en conta que somos o que cantamos"\nLucía Pérez explica que "as cancións con mensaxes son positivas contribúen ao empoderamento da muller, do mesmo xeito que hai música sexista. Somos o que cantamos". A intérprete de O Incio xa experimentou co cambio de letras de cancións tradicionais galegas "para quitarlles expresións machistas" e participa nun proxecto co grupo A Roda.\nMARTA RODRÍGUEZ ENGROBA Presidenta de ‘Si Hai Saída’\n"Das leis sobre maltrato á realidade hai un treito"\nMarta Rodríguez Engroba, portavoz del colectivo ‘Si hai saída’, lamenta que o confinamento "deixou moi desprotexidas as víctimas de maltrato, con fallos como a falta de personal especializado en violencia de xénero na comisaría de Lugo nas pontes festivas, o que fixo que en Nadal se sumaran nove días sen el". Da aprobación das leis á eficacia da súa aplicación "hai un longo treito e para percorrelo hai que ter máis en conta a voz dos colectivos que traballamos con elas e coñecemos a súa situación".\nSALETA FERNÁNDEZ Campiona de salto de altura\n"O patrocinio e os medios son fundamentais"\n"O mundo do deporte evolucionou, aínda que queda moito camiño para correxir a desigualdade, algo que se nota máis en deportes como o fútbol e o baloncesto que no atletismo", explica a atleta monfortina Saleta Fernánez, campiona de España de salto de altura. Opina que a mellora dos patrocinios e unha maior repercusión mediática do deporte feminino "son fundamentais para contribuír á súa equiparación co masculino, sobre todo no tema salarial".\nVERÓNICA MARCOS Presidenta de Fademur\n"Non se visibiliza o traballo da muller rural"\nVerónica Marcos, presidenta da Federación Galega de Mulleres Rurais (Fademur), denuncia "a falta de visibilización do traballo da muller no campo, que inclúe o coidado de fillos e maiores. O noso papel non está suficientemente recoñecido". Marcos sinala que a lei de titularidade compartida das explotacións "tivo pouca repercusión. Agora estamos pendentes da aprobación da lei de recuperación de terras, que dará preferencia ás mulleres, con especial consideración ás que foron vítimas de violencia de xénero".\nMonserrat Valcárcel: "A educación igualitaria desbota estereotipos"


CEU Repositorio Institucional: Galicia de leyenda / [estudio introductorio, Xosé Manuel González Reboredo ; selección de leyendas, Xosé Manuel González Reboredo, Manuel Vilar Álvarez ; fotografías, Xosé M. Salgado Mosquera, Anxo Rial].\nPor favor, use este identificador para citar o enlazar este ítem: http://hdl.handle.net/10637/2439\nTítulo : Galicia de leyenda / [estudio introductorio, Xosé Manuel González Reboredo ; selección de leyendas, Xosé Manuel González Reboredo, Manuel Vilar Álvarez ; fotografías, Xosé M. Salgado Mosquera, Anxo Rial].\nOtros títulos: Colección Galicia para soñar / creada y dirigida por Francisco Rodríguez Iglesias ; 8\nMaterias: Leyendas - España - Galicia.\nDescripción : Bibliografía: p. 25\nURI : http://hdl.handle.net/10637/2439\nISBN : 8489468788\nOtros identificadores : 000000333660\nIndice.pdf 155,88 kB Adobe PDF Visualizar/Abrir\nResumen.pdf 444,03 kB Adobe PDF Visualizar/Abrir


As persoas interesadas en participar no programa Tempo de Lecer xa poden inscribirse nas respectivas asociacións - Comarcas na Rede\nHomeLouriñaMosAs persoas interesadas en participar no programa Tempo de Lecer xa poden...\nRegresa o programa municipal que leva diferentes cursos a un total de 19 asociacións mosenses\nO sistema para organizar e levar a cabo este programa é o seguinte: ofértase un listado dos diversos obradoiros, diferenciados por áreas. É a asociación a que elixe nos que desexa participar.\nA data e horario dos obradoiros son elixidos polas asociacións que os solicitan, adecuándose ás súas necesidades.\nO programa Tempo de Lecer 2022 conta con diversos obradoiros que solicitaron nas asociacións. Son 19 asociacións as que solicitaron este ano participar no programa. En todo o ano teñen posibilidade de facer un total de 40 horas de obradoiro. Neste trimestre abril-xuño poden facer 2 obradoiros de 10 h ou un de 20 h e de setembro a decembro outros 2 de 10 h ou un de 20 h.\nO custo por hora dos obradoiros é de 1 € por hora para os participantes e o Concello asume a diferenza do custo completo de cada obradoiro.\nA empresa que impartirá estes obradoiros é Actividades Lúdicas de Galicia. As persoas que estean interesadas en participar neles deberán chamar directamente ao teléfono da asociación.


Imaxe de arquivo da cabalgata de Reis 2020 en Pontevedra. JAVIER CERVERA-MERCADILLO\nPropoñen alternativas á cabalgata como recepcións oficiais ou visitas ás distintas parroquias\nGalicia acollerá unha festas atípicas e únicas na súa historia recente. A incidencia da pandemia obrigou ás diferentes localidades a botar man de enxeño para ofrecer alternativas seguras e nas que, ademais, buscouse implicar aos propios negocios para intentar dinamizar a súa actividade e amortecer os efectos da crise.\nAs sete cidades galegas contarán ao seu modo cos Reis Magos, pero non co tradicional desfile de carrozas que cada ano aglutina por centos de persoas\nA capital galega, por exemplo, non terá cabalgata pero celebrará unha recepción oficial na Igrexa de San Domingo de Bonaval á que os composteláns poderán acudir a saudar aos maxestades.\nOs nenos poderán entregar as súas cartas persoalmente aos Reis nun encontro que se estenderá desde as 12,00 ata as 22,00 horas, o mesmo día 5 de xaneiro. Os interesados en acudir terán que solicitar unha invitación e acudirán nunha franxa horaria concreta, en quendas duns 15 minutos para grupos dunhas 100 persoas.\nA iluminación estenderase ao longo de 21 quilómetros de manto lumínico LED e arcos decorativos por diferentes puntos da cidade, sobre todo no Centro histórico, o Ensanche e os ámbitos comerciais máis importantes.\nEntre as principais actividades, atópase o mercado de Carreira do Conde, con 70 postos de decoración, alimentación e artesanía, ou o autocine no aparcadoiro de Salgueiriños, entre o 18 e 23 de decembro, con películas para todos os públicos e para adultos.\nDoutra banda, celebrarase o Mercado da Estrela, que se acompañará cun programa de concertos pop-rock, indie, de música tradicional, electrónica, talleres e sesións de DJ e o Auditorio de Galicia acollerá a Festa, cun espectáculo que acollerá a artistas en lingua galega para os máis pequenos, como Magín Branco, Xarope Tulú ou Mamá Cabra, ademais do Apalpador.\nOutras iniciativas serán o concurso de escaparatismo, pasacalles, concertos da Real Filharmonía de Galicia e da Banda Municipal de Música; teatro, circo, maxia o Belén de San Fiz de Solovio e a Carreira de San Silvestre, adaptada ás circunstancias sanitarias.\nDECENAS DE ACTIVIDADES. A cidade de Pontevedra tamén contará con teatro, música, animación e maxia. Así, organizará máis de 30 espectáculos itinerantes a cargo de nove grupos, entre eles Charanga OT, Charanga Mil9, Pablo Méndez, Barafunda, Rivel ou Armonium.\nO Teatro Principal acollerá a programación infantil con nove propostas diferentes da man de Baobab Teatro e Migallas, entre outras compañías.\nA iluminación estenderase ao longo de 81 rúas da cidade, en diferentes árbores na Ferraría e Méndez Núñez, o propio Teatro Principal, San Xosé, Eduardo Pondal; Pazo dá Cultura ou o Concello.\nTamén instalarán bólas xigantes en Daniel da Sota e na Praza da Audiencia, outras no Hospital e Monte Porreiro, ademais dunha campá en Barcelos e numerosos elementos decorativos e lumínicos noutros puntos.\nPontevedra prescindirá ademais da cabalgata tradicional, aínda que os Reis Magos visitarán diversas parroquias do municipio entre as 11,00 e as 19,00 horas.\nHOMENAXE. A cidade herculina tamén optará por descartar este ano do desfile de carrozas, aínda que As súas Maxestades si acudirán a todos os barrios para que os máis pequenos poidan velos.\nUn dos aspectos que busca o goberno local é render homenaxe tanto a todas a persoas que faleceron neste 2020 como a todas as persoas anónimas que coidaron dos cidadáns durante o confinamento.\nDe feito o belén municipal incorporará unha figura anónima, unha señora aplaudindo, como símbolo "dos aplausos que cada día rompían o silencio da cidade".\nO aceso da iluminación do Nadal, efectivizado este venres, tivo o seu punto de partida na praza de María Pita cun planetario que evoca ao da Casa das Ciencias.\n"O ESPERTAR". Vigo acolleu esta semana o que o propio alcalde, Abel Caballero, definiu como "o espertar do Nadal" a nivel mundial, co aceso do a árbore instalada na rúa Policarpo Sanz e a iluminación das 350 vías da urbe.\nA instalación da gran nora, o mercadillo do Nadal e as atraccións na Praza de Compostela atópanse suspendidas, pero Caballero avanzou a posible celebración dunha cabalgata estática de Reis Magos con todas as medidas de seguridade.\nO Concello de Ferrol instalou unha gran bóla de Nadal na Praza de Amboage, desde a que se estende a iluminación destas festas por todos os barrios e a zona rural do municipio.\nA Praza de España conta tamén cunha árbore de Nadal de 17 metros de alto, mentres que a Praza da Constitución un paquete regalo de dez metros de altura. Estes tres grandes elementos son transitables no seu parte inferior.\nDoutra banda, instaláronse decenas de motivos e elementos luminosos por todos os puntos da cidade e especialmente nas zonas comerciais. O belén municipal instalarase na Praza de Armas.\nEn Ourense, os paxes reais repartirán caramelos a todos menores de 12 anos do municipio e percorrerán os barrios para achegar alegría nestes tempos de pandemia.\nAsí mesmo, ademais do programa de actividades, incentívase a decoración cun concurso destinado ás instalacións en comercios, locais de hostalería e vivendas.\nA iluminación ademais, adxudicada cun orzamento de máis de 324.000 euros, contará con decenas de motivos por todos os barrios da cidade.\nCAMPAÑA CO COMERCIO. Lugo impulsou, ademais, un aceso sorpresa da iluminación do Nadal, para evitar aglomeracións e facer cumprir os protocolos sanitarios. Este ano ampliáronse o número de rúas e incrementouse o investimento na decoración ornamental para este Nadal.\nTamén se celebrará o tradicional Mercado de Nadal da cidade de Lugo, organizado polo Centro de Artesanía e Deseño, con preto de catorce postos.\nUn dos puntos centrais da conmemoración será tanto a dinamización de actividades culturais como do negocio local, con decoracións e elementos ornamentais nos establecementos, ou a instalación dun globo aerostático na chaira do Pavillón Municipal de Deportes, ademais de numerosas actividades na avenida de Coruña.\nPodes ver este artigo na próxima dirección /gl/articulo/galicia/cidades-galegas-contasen-reis-meigos-pesar-covid-19/20201205201227088589.html


De Blake Edwards: The Party\nNunha escena da película de Blake Edwards The Party (en español El guateque) Peter Sellers, o protagonista, dille nun momento determinado a outro personaxe que "a risa é o único que nos diferencia dos animais"\nAbofé que si!\nVeña un grolo por todos os bos guións de Blake Edwards que tantas risas provocaron!\nComentarios (7) - Categoría: Alfaias en video - Publicado o 17-12-2010 20:01\nEdgar Allan Poe: Annabel Lee e O Corvo\nFalabamos onte do Poe narrador, do gran construtor de relatos que sempre deixan unha fonda pegada nos lectores.\nPoe, por certo, ten tamén grandes detractores.\nPero hoxe decidín volver falar del polos vosos comentarios acerca de Virginia, a súa esposa morta tan nova sen ler nin unha soa palabra dos escritos de seu home, algo que nunca puiden comprender.\nA Virginia, de quen só se conserva este retrato que vos achego, unha acuarela pintada tras da súa morte, dedicoulle Poe, aínda que non o dixese, dúas das súas mellores obras: os poemas "Annabel Lee" e "O corvo".\n(A tradución que vos achego de "O corvo" é de Fernando Pessoa.)\nPero o noso amor era máis forte có amor\ndaqueles que eran maiores ca nós?\nde moitos máis sabios ca nós?\ne nin os anxos do Paraíso de enriba\nnin os demos de debaixo do mar\nafastarán xamais a miña alma da alma\nda fermosa Annabel Lee...\nVaia unha muller esta Virginia que tan fonda pegada deixou no escritor.\nVeña un grolo por ela, entón!\nComentarios (4) - Categoría: Alfaias en video - Publicado o 16-12-2010 20:12\nDe Pietro Germi: Divorzio all'italiana\nHoxe tiven a oportunidade de volver gozar desta alfaia de Pietro Germi do ano 1961: Divorzio all'italiana\nUnha película na que Marcello Mastroianni, un dos meus actores favoritos fai un papel magnífico: Ferdinando Cefalù, un home casado dende hai doce anos cunha muller (con bigote e unha soa cella) á que xa non ama e ao mesmo tempo namorado da súa fermosa curmá Angela.\nNa Italia da época (coma tamén en España) o divorcio non existía, de aí o título , pero o grande éxito do filme, cheo de premios e galardóns fixo que o goberno italiano replantexase a situación. Unha desas escasas ocasións nas que a arte move a política!\nDivorzio all'italiana é ademais, un retrato magnífico da sociedade siciliana que paga a pena ver.\nDéixovos co trailer:\nComentarios (2) - Categoría: Alfaias en video - Publicado o 08-12-2010 20:23\nDistraxion é un divertimento do ano 2008 feito polo realizador americano Mike Stern.\nPero un divertimento con mensaxe.\nCantas veces voamos da man da música que estamos a escoitar mentres traballamos!\nComentarios (3) - Categoría: Alfaias en video - Publicado o 04-12-2010 19:37\nTomasz Bagiński: Fallen Art\nAchégovos unha alfaia do director polaco Tomasz Bagiński.\nTrátase da película de animación Sztuka spadania, Fallen Art na súa versión internacional.\nNunha base militar do Pacífico conviven oficiais e soldados coa mente ferida por accións do pasado.\nO Xeneral A, afeccionado á arte, utiliza para as súas creacións unha técnica de estampado moi persoal.\nComa ben poderedes ver trátase dunha película cargada de simbolismos.\nComentarios (4) - Categoría: Alfaias en video - Publicado o 22-11-2010 19:30\nOs Americanos de Berlanga\nNon podo evitar achegar hoxe ao Tiñádelo que ver a nunca esquecíbel canción Americanos da película Bienvenido Míster Marshall de Luís García Berlanga a xeito de homenaxe o día que soubemos da súa morte.\nUn día destes achegarei tamén algunha parte d'O Verdugo, unha das miñas películas favoritas en toda a historia do cinema, un luxo de guión cheo de sarcasmo e de crítica.\nVaia un grolo polo director e por unhas películas boas onde as haxa!\nComentarios (3) - Categoría: Alfaias en video - Publicado o 13-11-2010 21:47\nTim Burton: Pesadelo antes do nadal\nHei recoñecer que tiven esta peli de animación coma obxecto de culto ao longo de moitos anos.\nO Pesadelo antes do nadal de Tim Burton foi en principio un encargo da casa Disney: querían unha película con música atractiva e cunha historia que se puidese estrear arredor das vacacións de nadal dos colexios.\nE Tim Burton apareceulles con isto, unha historia que se desenvolve na Terra de Halloween, co seu máis ca curioso alcalde e cos seus habitantes todos tan singulares.\nE todo funciona corectamente até o día en que deciden celebrar o nadal!\nE aínda por riba de todo o director propón unha banda sonora que inclúe cancións de Marylin Manson coma esta que hoxe vos achego, que é a miña favorita: This is Halloween!\nCon todos vós Tim Burton e Marylin Manson:\nComentarios (6) - Categoría: Alfaias en video - Publicado o 30-10-2010 13:10\nEn homenaxe a Tony Curtis\nMorreu estes días Tony Curtis, calificado de lenda polos xornais.\nNunca deixarei de gozar con aquela marabilla de Billy Wilder, Some Like It Hot, traducida ao español como "Con faldas y a lo loco" (?), interpretada por Tony Curtis, Jack Lemmon e Marilyn Monroe.\nVaia un trío e vaia un director!\nE vaia unha película, claro.\nNon podía ser doutro xeito.\nComentarios (3) - Categoría: Alfaias en video - Publicado o 02-10-2010 12:15\nDa morte de Arthur Penn\nHoxe faleceu Arthur Penn, que nos fixo pasar momentos inesquecíbeis con aquela xoia cinematográfica do ano 1967 titulada Bonnie and Clyde, unha película desas que se deixan ver unha e outra vez sen perder un ápice de xenialidade, unha cinta desas polas que nunca parece pasar o tempo.\nPero esa non foi a súa única xoia, tamén dirixiu monumentos como A manda humana ou Pequeno gran home.\nDéixovos co trailer de Bonnie and Clyde a xeito de homenaxe.\nVeña un grolo por Arthur Penn!\nComentarios (2) - Categoría: Alfaias en video - Publicado o 29-09-2010 21:56


A Deputación de Pontevedra súmase a campaña "1m2 por praias e mares"\nA presidenta da Deputación de Pontevedra, Carmela Silva, anunciou á adhesión da institución provincial á terceira edición da campaña "1m2 por praias e mares", convocada polo Proxecto Libera en colaboración coa Federación Española de Municipios e Provincias (FEMP). "É unha campaña para concienciar, para demostrar, para recoller datos e para poder tomar medidas e decisións de loita contra o dano que lle estamos facendo á nosa contorna natural", destacou.\nEn concreto, a Deputación porá en marcha dúas accións de recollida de lixo, o 26 de setembro na praia de Area da Cruz (O Grove) e o 3 de outubro na praia de Nerga (Cangas). Cada unha das actividades terán unha duración aproximada de dúas horas e os grupos estarán formados por un máximo de 10 persoas, polas circunstancias derivadas da COVID. Carmela Silva explicou que a campaña se fai con persoas voluntarias e que, ademais de liberar á natureza de lixo, o obxectivo é tipificar e caracterizar o tipo de residuos que se atopan en cada punto de limpeza. Deste xeito, as e os participantes contarán cunha APP que lles axudará a introducir e compartir os resultados, que serán incorporados ás bases de datos do Ministerio e "servirán para buscar estratexias máis eficientes e efectivas para acabar con este grave problema ambiental". Para participar na campaña, as persoas voluntarias deberán cubrir un formulario de inscrición na web da Deputación e terán de prazo ata o 24 de setembro.\nTras explicar as actividades, a presidenta provincial animou á xente a participar neste gran proxecto e instou "a facer un enorme esforzo de concienciación colectiva pero tamén individual". "Cada vez que deixamos o noso lixo na natureza", engadiu, "estamos facendo un dano terrible ao planeta, e todas e todos somos responsables de loitar contra isto". O Proxecto Libera, iniciativa de SEO/BirdLife e Ecoembes, facilitaralle ás persoas voluntarias o material necesario para desenvolver a actividade: guantes, bolsas de distintas cores para segregar os residuos (azuis, amarelas, verdes e negras) e protección fronte ao impacto directo do sol. Amais, tamén se fará cargo do seguro das e dos participantes.


Os Espectáculos de Ciencia de Tecnópole empezan a segunda parte da súa xira coa experiencia de "liberar a alma" dun osiño de gominola | Parque Tecnolóxico de Galicia\nInicio › Newsletter › Tecnópole › Os Espectáculos de Ciencia de Tecnópole empezan a segunda parte da súa xira coa experiencia de "liberar a alma" dun osiño de gominola\n¿Existen os fantasmas?, ¿son realistas as formas que lles dan as películas aos extraterrestres e por que se empeñan en exterminarnos un a un?, ¿teñen sentido os insectos mutantes no noso ecosistema? Estas son algunhas das preguntas respondidas durante o espectáculo, no que ademais se levaron a cabo experiencias como a que consiste en "liberar a alma" dun osiño de gominola.\nOs Espectáculos de Ciencia celébranse entre os meses de febreiro e maio coa previsión de chegar a máis de 6000 estudantes galegos en total a través de 42 sesións de ciencia didáctica e divertida. Constan de dúas xiras, a primeira dedicada ao cerebro e esta que se está a desenvolver xa. Cada unha delas pasa por sete localidades galegas con tres pases por día.\nAta finais de maio o espectáculo 'Ciencia vs Ficción'' pasará tamén por Lugo, Santiago, Ferrol, A Coruña, Pontevedra e Vigo. As sesións están dirixidas a estudantes de Secundaria, Bacharelato e Ciclos Formativos, adaptándose en cada caso os contidos ao nivel académico dos asistentes. O obxectivo desta experiencia é levar a ciencia do xeito máis didáctico e ameno aos máis novos. Ao longo dos 50 minutos que dura cada sesión, os asistentes participan en experiencias espectaculares que son o vehículo para introducir conceptos científico-tecnolóxicos. Isto serve para espertar nos rapaces e rapazas, que asisten acompañados polos seus profesores, a curiosidade e a inquietude que nun futuro os poden orientar cara a carreira científica ou cara a actitudes e aptitudes de emprendemento innovador.\n¿Existen os fantasmas?\nEste espectáculo permite aos participantes explorar os vínculos entre a ciencia e a ficción a través do visionado de fragmentos de películas e a realización de experimentos cos que, entre outras cousas, danse a coñecer as tecnoloxías que se utilizan para recrear as situacións máis espectaculares. A través de secuencias de filmes como "O señor dos aneis", "Charlie e a fábrica de chocolate", "Alien vs Predator", "Independence day", "Arack Attack" ou "Paranormal activity" os asistentes poden concluír por eles mesmos que acontece detrás e diante das cámaras para recrear o mundo de fantasía que mostra a pantalla.\nTodas as actividades se acompañan do envío de guías didácticas aos profesores para que lles saquen o maior proveito posible en clase, afondando nos coñecementos adquiridos durante as sesións.\nA iniciativa enmárcase na liña de actuación de desestacionalización das actividades de divulgación científica contemplada no Plan Galego de Investigación, Innovación e Crecemento (i2C) 2011-2015, que ten como obxectivo promover a celebración de actividades de divulgación á marxe da Semana da Ciencia.\nNo caso da Fundación Barrié, esta colaboración realízase no marco das actuacións de apoio á investigación, divulgación da ciencia e fomento de vocación científicas entre a xuventude galega, que impulsa a Fundación a través de educaBarrié, a súa iniciativa para achegarse á comunidade educativa, activa en centros escolares das catro provincias dende o pasado curso escolar (www.educabarrie.org).\nOs Espectáculos de ciencia celebraron a súa primeira xira o ano pasado e supuxeron un éxito sen precedentes para a actividade de divulgación de Tecnópole, xa que implicaron levar por primeira vez a súa actividade divulgativa a localidades de toda Galicia.


Enviada o 12/05/2011 na categoría: Novas\nO cetáceo mide máis de once metros e pesa unhas quince toneladas\nPouco antes das dez da noite do martes, tanto a Policía Local como o Grumir de Ribeira recibiron unha chamada do 112 alertando do avistamento dunha balea morta nas proximidades da praia do Corgo, en Corrubedo. O presidente da Coordinadora para ou Estudo de Mamíferos Mariños (Cemma), Alfredo López, sinalou que o animal apareceu morto a semana pasada na ría de Vigo e tras ser remolcado por Salvamento Marítimo, foi soltado en mar aberto.\nOs primeiros en chegar ao lugar foron os operarios do grupo de intervención de Santa Uxía, que se atoparon ao animal cunha corda atada e encima dunhas rocas.\nÁ primeira hora da mañá de onte achegouse ao lugar unha unidade do Cemma para comprobar o estado do rorcual e facer un estudo. Alfredo López comentou que era a mesma balea que aparecera o venres morta no interior da ría de Vigo e que unha lancha de Salvamento Marítimo deixou á deriva o sábado a unhas vinte millas da costa.\nAtrapada en Liméns\nO portavoz da coordinadora indicou que apareceu o venres na praia de Liméns, en Cangas, atrapada entre os cabos de varios fondeos existentes ao oeste do areal.\nAlfredo López comentou que recomendaron á embarcación do Ministerio de Fomento que amarrase a peza a un porto pois «ao soltala non medio do mar era un risco para a navegación», subliñou. A intención era esperar ata o luns para estudar as características do animal e despois proceder á súa retirada. Segundo comentou, é unha balea nova que mide algo máis de once metros e pesa ao redor de quince toneladas.\nUn dos principais inconvenientes é que está nun lugar de difícil acceso, polo que non vai ser nada fácil sacala da praia do Corgo.\nPola súa banda, fontes do Concello ribeirense destacaron que están a estudar diversas alternativas para retirar os restos por terra. O cetáceo foi avistado na bocana da ría viguesa o xoves pola tarde e Salvamento intentou, sen éxito, atrapalo. O vento achegouno de noite á costa canguesa e un mergullador atoulle unha corda para que puidese ser remolcado pola lancha Salvamar Mirage, que ao final o soltou en alto mar.


As Google Glass actualízanse e xa permiten facer fotos chiscando o ollo – Mallando no Android\nAs Google Glass están a recibir unha nova actualización que software que introduce varias novidades relevantes no afán de mellorar a súa usabilidade.\nO primeiro cambio relevante é a introdución dun patrón de desbloqueo, semellante ao que temos nos nosos Android, co que o dono das Glass protexe a súa intimidade de accesos por terceiros. Con isto elimínase o “modo convidado”, que permitía simular as tarxetas para que outras persoas diferentes ao dono puidesen ver como funcionan.\nMalia todo, a principal novidade é a introdución da posibilidade de sacar fotos chiscando un ollo. Haberá que ir dicindo adeus ao “Ok Glass, take a picture?”. En calquera caso semella que este método é máis discreto.\nA nova versión de software tamén actualiza diversas aplicacións, como Google Play Music, Hangouts, YouTube e Google Now, que recibe novas tarxetas.\nNos últimos tempos estes lentes recibiron varias actualizacións, o que demostra que Google está a poñer todo o seu esforzo por mellorar o software deste dispositivo ante a súa posíbel posta á venda o ano que vén. Que ganas temos delas!\nDesde que coñecemos as Google Glass foron moitas as empresas …\nGoogle Glass de pega para animar a novos Exploradores\nConverterse en Google Glass Explorer non é excesivamente complicado nos …


IMAXES NA PENUMBRA. A FOTOGRAFÍA AFECCIONADA EN GALICIA 81950-65) | manuel sendón\nTese de doutoramento lida en 1997 e publicada en 1998 por Edicións Xerais ( ISBN:84-8302-290-7).\nNa década dos cincuenta rexístrase en Galicia un desenvolvemento da fotografía non profesional como nunca existira ata ese momento. Movemento que caracterizado polo feito asociativo deu lugar a unha intensa actividade, centrada fundamentalmente ao redor dos concursos e salóns fotográficos, nas agrupacións fotográficas xurdidas en diferentes cidades galegas, das que cómpre citar dunha forma específica a AFG de Vigo e a SFC da Coruña. Para os seus membros as preocupacións de tipo técnico e formal eran esenciais, considerando que a función da fotografía era a procura da beleza. Interesados nunha visión idealizadora da realidade na que a temática preferida eran xeralmente as escenas costumistas e as paisaxes, prestándolle unha especial atención aos efectos impresionistas de luz. Fotografía que globalmente pode ser definida como pictorialista, se ben é un pictorialismo menos artificioso que o de décadas anteriores e con influencias de concepcións posteriores. A pesar do seu academicismo, a fotografía realizada nas agrupacións nesta década, na maioría dos casos dunha exquisita realización técnica, experimenta co paso do tempo unha gran revalorización adquirindo unha gran capacidade evocadora.\nEstúdiase a actividade fotográfica non profesional realizada en Galicia durante a década dos cincuenta, dunha forma particular as publicacións e os concursos e salóns, analizando as consecuencias da dinámica que estes determinan. Análizase, así mesmo as características xerais da fotografía realizada nas agrupacións nos aspectos técnicos, formais, temáticos, e as concepcións estéticas imperantes, investigando a súa vinculación co movemento pictorialista e coa fotografía de estilo documental.\nSe ben as concepcións dos fotógrafos afeccionados son xeralmente semellantes, rexístranse importantes diferencias entre a obra dos máis relevantes como Raniero Fernández, Veiga Roel ou Schmidt de las Heras, uns con certa influencia de tipo documental e outros máis próximos ás concepcións pictorialistas tradicionais, chegando incluso no caso de Schmidt a usar procesos pigmentarios como o bromóleo ao igual que os pictorialistas históricos, o que determinou o estudio dunha forma específica da obra e as concepcións dos tres autores citados. Analízanse tamén as diferencias entre a fotografía realizada polos fotógrafos das agrupacións e a serie Emigración de Manuel Ferrol, de moi diferentes características, así como a obra fotográfica do escritor Eduardo Blanco Amor, non vinculado ao mundo das agrupacións.\nConsiderouse así mesmo de interese contextualizar a actividade fotográfica afeccionada dentro da situación económica, social, política e cultural da época, estudiando a relación entre os cambios que nestes planos teñen lugar co auxe da actividade fotográfica. Investíganse así mesmo as escasas vinculacións entre actividade cultural e artística galega coa fotográfica.\nDe cara a situar o panorama galego no contexto fotográfico internacional, dáse previamente unha visión global da fotografía no plano internacional e analízase máis de vagar The Family of Man e Subjektive Fotografie por seren as dúas referencias que coñecían, estudiando a súa difusión e repercusión.\nA fotografía afeccionada española, igualmente dominada pola dinámica asociativa, rexistra nesta década contestacións ao que significaba esa concepción, integrándose os críticos no grupo AFAL de Almería. Un dos seus membros máis significativos, Ricard Terré, ten vinculación cos afeccionados galegos dende o comenzo da década, colaborando coa AFG e pasando a residir en Vigo no ano 1959. Preocupado polas posibilidades expresivas e comunicativas da fotografía e cun posicionamento claramente humanista, realiza unha fotografía moi distante da imperante nas agrupacións. O que determinou que tras unha breve análise do grupo AFAL realizase un estudio diacrónico da súa obra, centrándose nas características formais, no seu carácter humanista e nas concepcións en que se sustentaba, facendo unha análise comparativa coas imperantes nas agrupacións. Estudíase así mesmo a obra non documental de Terré e investígase a repercusión de Terré no panorama da fotografía español e a súa difusión no plano internacional analízando as relacións da súa obra coas que hoxe resultan ser as referencias internacionais dos movementos innovadores da época. Dunha forma especial considérase a súa actividade vinculada coa AFG, as reaccións e repercusións que a súa obra e AFAL teñen dentro dos afeccionados galegos.\nNos anos sesenta prodúcense cambios na fotografía realizada nas agrupacións, debido á influencia dos denominados salóns de fotografía moderna, ao grupo AFAL,ás transformacións da propia sociedade e dunha forma especifica ao cine neorrealista. Se ben os cambios afectan máis á temática e aos aspectos formais que á propia concepción da fotografía. Estúdianse a dinámica e as características da fotografía afeccionada no período 60-65 dunha forma comparativa coa da década anterior, e analízase a importancia que o cine adquire dentro das agrupacións, a través dos concursos de cine amateur e a constitución dos cine-clubes paralelamente ás agrupacións, situación que leva a que a actividade relacionada co cine substitúa en gran medida a intensa actividade fotográfica das agrupacións. Constátase que mediada a década dos sesenta, déixanse de convocar os concursos máis importantes e os fotógrafos máis relevantes anteriormente citados abandonan a actividade fotográfica, podendo considerarse a fin dun período onde as concepcións fotográficas tiveron unhas características moi peculiares.


CERNA Nº 28 - -. Números anteriores de Revista CERNA, medio ambiente e ecoloxismo da man de ADEGA\nInicio / Números anteriores / CERNA Nº 28 - -\nArtigos da revista CERNA Nº 28\nAs transnacionais interesadas no actual modelo de transporte, maiormente compañias petroleiras, automobilísticas e constructoras, atopan bos aliados no populismo local para sacar adiante aqueles proxectos que máis lucro lles dan.\nQue facer contra os arborecidas; Campo de Traballo nas Illas Cies; Onde quedará Xardín\nActualidade: Proxecto de Minicentral no Río Sar; Eólica si, mais non así\nO proxecto de minicentral no río Sar, localizado ugas abaixo da depuradora de Santiago, despertou unha forte oposición.Eólica si, mais non así: o posicionamento do ecoloxismo, a favor das enerxias limpas e renovábeis, polo tanto a favor da enerxia eólica non implica que teñamos que calar ante os impactos de cada proxecto concreto.\nActualidade: O estado da costa na comarca do Salnés; A comenencia nos trazados da autovia do noroeste\nO Colectivo Ecoloxista do Salnés (CES) fixo público un detalladísimo informe sobre o estado da costa na comarca do Salnés, centrado sobre todo no Espazo Protexido Úmia-Ogrove.\nActualidade: Xestión do lixo-um novo panorama na Galiza?\nOs resultados das eleicións municipais abriron sen dúbida novas espectativas á xestión do lixo no noso país. Consecuentes cos seus compromisos electorais, os gobernos de coalición BNG-PSOE das cinco cidades comezaran a estudar alternativas á SOGAMA que incluan a reciclaxe intensiva e a compostaxe ademais do abandono da incineración.


Xubilados/as e pensionistas da CIG mobilízanse en cidades e vilas galegas por unhas pensións dignas - CIG: Confederación Intersindical Galega\n22 Maio 2022 02:59\nO colectivo de pensionistas e xubilados/as da CIG mobilizouse esta maña´na Coruña, Lugo, Ourense, Vigo, Compostela, Ferrol e Cangas para demandar a equiparación da contía da pensión mínima ao SMI, un servizo público galego de atención ás persoas; o incremento dos orzamentos destinados á atención á dependencia e un aumento de prazas públicas de Centros de Día e Residencias.\nA pensión media galega é de 865,94€ mentres que a pensión media no Estado é de 1.017,97€. Isto sitúa a Galiza, segundo o colectivo de Xubilados/as e Pensionistas, no posto 19 das 20 comunidades do estado español, só por diante de Estremadura.\nPero o colectivo vai máis alá nas súas demandas. Exixe a derrogación das reformas das pensións de 2011 e 2013 e das reformas laborais que tanto o PSOE, como o PP impuxeron no seu momento. Entende que é así como se pode garantir a viabilidade do sistema público de pensións e que só depende de que haxa vontade política.\nXunto a isto, considera especialmente preocupante que non se contemplen mecanismos para establecer unha pensión mínima garantida por lei, que para a CIG tería que ser equivalente ao SMI, e este o 60% do salario medio, tal e como estabelece a Carta Social Europea. Un principio que, de ser asumido, suporía elevar o salario mínimo até os 1142 euros/mes e, polo tanto, equiparar as pensións máis baixas a esa contía.\nNo relativo ao sistema de coidados e de atención ás persoas, a CIG demanda que se incrementen os orzamentos destinados a dependencia e un incremento das prazas públicas de centros de día e residencias, ao tempo que denuncia que miles de persoas seguen sen obter aínda a prestación de dependencia que teñen recoñecida.\nLembran que só 86 concellos galegos contan cun centro de día público (15 deles de titularidade municipal), algo que para a central sindical é inadmisíbel nun país como Galiza, cada día máis envellecido e onde cada vez máis persoas viven a súa vellez en soidade. A isto hai que engadir que só un 25% das residencias de persoas maiores ou dependentes son de titularidade pública e que “sumando públicas e privadas, unicamente hai tres prazas por cada 100 maiores de 65 anos”.\nPara conseguilo a CIG promoveu unha Proposición non de Lei de Iniciativa Popular “Por un Sistema Público de Atención ás Persoas” que levará ao Parlamento de Galiza unha vez remate o proceso de recollida de sinaturas que está en marcha.


people who do assignments for money college essay for harvard term papers on abortion write my art paper term papers on service management college essay failure homework help high school science best resume writing services nj delhi homework procrastination help\n[20/04/18] XORNADA INFORMATIVA "AXUDAS E SUBVENCIÓNS PARA EMPRESAS E AUTÓNOMOS"\nO Consorcio As Mariñas colabora coa Consellería de Economía, Emprego e Industria e coa Asociación de Empresarios de Bergondo na xornada que se celebrará o vindeiro mércores 25 de abril, a partir das 10.00 horas no Edificio Multiusos do Polígono Industrial de Bergondo (rúa Parroquia de Guísamo, s/n).\nNa xornada daranse a coñecer as diferentes liñas de axudas da Consellería de Economía, Emprego e Industria da Xunta de Galicia a través do Inega, do Igape e as propias de Emprego.\n[26/03/18] TALENTUM AS MARIÑAS\nO Consorcio As Mariñas e o Club de Atletismo Sada veñen de asinar un convenio para desenvolver o proxecto "Talentum As Mariñas" destinado a alumnado dos Instituto de Educación Secundaria do territorio do Consorcio. O obxectivo é achegar a rapaces e rapazas as diferentes disciplinas do atletismo, promovendo hábitos saudables e de fomento do deporte de base.\nAo longo de cinco xornadas, que se celebrarán nas instalacións de INEF (Bastiagueiro-Oleiros), adestradores do Club de Atletismo Sada deseñarán circuitos axeitados á idade do alumnado participante de xeito que poidan facer, como mínimo, unha proba de velocidade, lanzamento, saltos e relevos. As xornadas rematarán con unha lúdica competición inter-centros como broche final.\nO acordo foi asinado polo presidente do Consorcio As Mariñas, José Antonio Santiso e o presidente do Club de Atletismo Sada, Fernando Míguez.\n[02/03/18] CAMPAÑA DE CONTEDORES PARA PEIXERÍAS\nConsiste en dotar ás peixeiras que estean adheridas a esta campaña, dun contedor propio para o depósito dos residuos orgánicos da súa actividade.\nA finalidade é evitar a mezcla deses residuos cos dos cidadáns nos contedores da vía pública.\nDeberase contar coa colaboración dos establecementos adheridos para habilitar a recollida do seu contedor no horario que se lle establezca.\nO seu almacenamento diferenciado minimiza as molestias aos cidadáns, principalmente en canto a cheiros.\n[02/03/18] CAMPAÑA DE RECOLLIDA DE CARTÓN COMERCIAL\nImplantación dun novo servizo de recollida comercial de cartón que se leva a cabo recollendo os residuos de cartón nos comercios adheridos a este servizo "porta a porta", é dicir, contando coa colaboración dos comerciantes que depositan os seus residuos de cartonaxe no lugar e día acordados diante do seu establecemento e se lles retiran polo servizo de xeito individual.\nDeste modo obtense un material de alta calidade para a súa reciclaxe, se lles presta aos comerciantes un servizo directo e se deixa unha maior capacidade nos colectores de papel-cartón da vía pública para o depósito da cidadanía.


Operación escoliose. Unha experiencia persoal | A Buxaina\nOperación escoliose. Unha experiencia persoal\nA posición correcta e natural da columna vertebral é recta, pero non sempre é así debido a algunhas enfermidades como a Lordose, a Cifose ou a Escoliose; todas son tratables e operables.\nNa escoliose a columna atópase en forma se “S” ou “C” en vez de en liña recta. Na maioría dos casos a escoliose non precisa de tratamento médico, xa que non causa molestias ou a curva é de moi poucos graos (de10 a15 graos o médico so se encargará de observar que a curva non aumente).\nCando eu tiña 9 anos, diagnosticáronme escoliose, pero era de moi poucos graos e vendo a radiografía démonos conta de que xa a tiña ao nacer, pero non se lle deu importancia. Se a curva é máis grande (de20 a40 graos) deberá empregarse un “corsé” ortopédico que nos mantén rectos e así corrixir a curvatura. Este “corsé” axuda a que a curva non aumente e nalgúns casos para corrixila debe usarse durante 2 ou 3 anos. Cando voltei ao médico a curva aumentara considerablemente e tiven que empregar un “corsé” ortopédico que me mantiña recta; era de plástico con apoios que axudaban a que a espalda estivese nunha postura natural. Nunha curvatura de máis de 45 graos e conveniente que se interveña quirurxicamente. Nos últimos 4 anos, o “corsé” non fixo efecto, e a curva aumentou ata máis de 60 graos, xa que a escoliose que tiña era hereditaria e a única forma de remediala era operando.\nA operación de escoliose e unha operación pola que moita xente non está disposta a pasar, xa que non hai moitos anos duraba 12 horas, na que podía correr o risco de quedar parapléxico. Pero hoxe en día grazas aos avances médicos isto non é así.\nA miña operación durou 4 horas e media, comezou as 16:30 e rematou as 21:00, durante a intervención empregáronse variñas de aceiro, ganchos, parafusos... para enderezar a columna. Primeiro fíxose a incisión e fóronse separando os músculos ata conseguir chegar á columna. Logo insertáronse 2 parafusos e 2 ganchos por vértebra. Cando todas as vértebras que forman a curvatura tiveron os seus parafusos procedeuse a colocar as varillas de aceiro e a columna quedou case recta, xa que a curva era moi grande. Os riscos deste procedemento, son que se un parafuso non se inserta da forma correcta pode danar a medula ou producir efectos secundarios como formigueo ou dor nas pernas. Pero isto, hoxe en día e case imposible, xa que o equipo de ciruxía conta cunha neuróloga que manda impulsos eléctricos dende o cerebro ata os pes para comprobar que se moven, se nalgún momento se deixan de mover a neuróloga da o aviso e déixase de insertar o parafuso. No meu caso a operación saíu totalmente ben e tiven unha recuperación rápida. Estiven en coidados intensivos 12 horas, e 5 días en planta, logo voltei a casa onde a penas me movía da cama; cando xa podía comezar a andar con normalidade volvín a empregar outro “corsé” que me impide realizar movementos prexudiciais e que levarei de4 a6 meses, dependendo da recuperación, e logo poderei facer vida normal.


o_rastro – Brétemas\nListado de la etiqueta: o_rastro\nOnte 463: En Vilalba con Agustín\n15 de Decembro de 2012 /en Audios, Autores, Memoria, Novidades, Onte, Presentacións, Xerais/por bretemas\nA Casa da Cultura de Vilalba quedou pequena para acoller ao centenar longo de persoas que participaron na presentación d’ O rastro que deixamos e do nomeamento de Agustín Fernández Paz como socio de honra do Instituto de Estudos Chairegos. Tras a fermosa e completa semblanza que do autor realizou Manuel Castro Santasmariñas, Isabel Soto, a editora do libro, conversou con Agustín sobre os temas principais dun libro construído sobre dúas trabes, a memoria da infancia, e polo tanto a memoria da Vilalba dos anos cincuenta do século pasado, e a reflexión sobre o oficio de escritor. Un libro no que como editor sei que está o Agustín máis xenuíno, máis próximo e entrañable. Nestas páxinas d’ O rastro que deixamos está o ADN do fillo de Antoania e Antonio, o que fixo das Fontiñas o centro do mundo.\nComo xa fixera na presentación de Vigo, Agustín salientou que para todas as persoas «a infancia é esencial xa que é cando descubrimos o mundo», para expresar despois a importancia que tivo para el As Fontñas, o seu barrio, como Vilalba, a súa vila, os seus primeiros círculos concéntricos, lembrando que «todo lugar, toda vila é Macondo se se sabe contar». «A memoria, felizmente, é traidora, non é un rexistro fotográfico. Hais cousas que se esquecen e outras que se deforman. Como hai outras se sempre se lembran. Este é para min o caso da señora Xenerosa «A capadora» que viña quentarse á cociña da miña avoa. Contaba contos de medo que para min continúan sendo excepcionais. Outrosí sucede co cesto de Beti cheo de tebeos. Son fíos de memoria cos que un escrtior constrúe o o seu mundo. Neses fermentos están os fíos da vida que logo utiliza na súa obra». Logo relatou como descubrira a lectura da man do seu pai. «Meu pai e toda a súa familia lían moito. O tío Se tiña un baúl cheo de novelas, un feito que recollín en varias das miñas ficcións. Meu pai tiña unha biblioteca, dous andeis de libros, onde me aprendeu o devezo de ler. Son escritor grazas ao meu pai que me meteu este devezo de ler, que logo, anos máis tarde, me levou ao de escribir». Foi emocionante o relato de Agustín de como coñeceu ao escritor Álvaro Cunqueiro. «Foi na carpintaría familiar encargando unhas caixas para uns capóns que comprara para enviar a Néstor Luján e outros comellóns de Barcelona. “Este señor é don Álvaro Cunqueiro”, dixérame meu pai. Grazas aos libros de Cunqueiro, que o señor Crende prestáballe ao meu pai, descubrín que había libros en galego». Outras cuestións abordadas na conversa con Isabel Soto foron as referidas o oficio de mestre de Agustín, como membro dunha xeración de ensinantes «que quixemos facer unha escola democrática e íntegra», así como os seus inicios no oficio de escribir. Despois, a conversa estendeuse ao público, rematando o acto co nomeamento de Agustín como socio de honra do IECHA e cunha longuísima sesión de asinaturas. Un serán para a memoria dos que alí estabamos.\nDecontado subiremos a gravación completa da intervención de Fernández Paz.\nhttps://bretemas.gal/wp-content/uploads/2012/12/O_rastro_que_deixamos_Vilalba_14-12-2012.jpg 401 600 bretemas https://bretemas.gal/wp-content/uploads/2018/09/logobr2-2.png bretemas2012-12-15 19:37:562012-12-15 19:44:06Onte 463: En Vilalba con Agustín


A anulación das probas da Operación Trucarro deixa o xuízo visto xa para sentenza | Noticias de Galicia | CRTVG\nA anulación das probas da operación Trucarro deixa o xuízo visto xa para sentenza\nPublicado o 18/01/2019 18:26\nHoxe quedou visto para sentenza o xuízo da operación Trucarro contra a manipulación da quilometraxe de coches de ocasión. E todas as partes dan por feita a absolución dos acusados, porque non queda ningunha proba contra eles. O tribunal anulou as escoitas telefónicas, e toda a investigación que deriva delas. Un xuízo que en principio ía durar case un mes, liquidouse nunha mañá.\nEstaba previsto que o xuízo da operación Trucarro rematase o 14 de febreiro, despois de 17 sesións. Había que reproducir centos de escoitas telefónicas e escoitar as declaracións de ducias de acusados, testemuñas e peritos. Pero todo rematou hoxe e cun final sorprendente: a anulación de toda proba, contaminada, segundo coinciden defensas e acusacións, pola nulidade dunhas escoitas telefónicas que se realizaron de xeito irregular, derivadas doutro caso.\nManuel Ferreiro, avogado dun empregado do taller: "A sentenza vai ser absolutoria porque non se presentou proba. E o fiscal vai argumentar de cara a Madrid que se vulnerou o dereito á tutela xudicial efectiva porque quedou sen probas e, por tanto, indefenso".\nO alemán Johann Grimm era o que máis arriscaba. A el, e aos seus catro empregados, atribuíanlles a manipulación dos contaquilómetros de vehículos de ocasión que despois venderían os concesionarios e talleres por riba do valor real. Unha suposta estafa cifrada en máis de oitocentos mil euros que, finalmente, quedará en nada por falta de probas.\nEvaristo Nogueira, avogado de Johann Grimm: "Rematan dez anos e pico en que o meu defendido sufriu as consecuencias da chamada pena do banco. Gustaríame manifestar, segundo me pediu o meu cliente, que el non cometeu ningún delito".\nA Fiscalía intentou entregar novas probas da validez das escoitas, pero foron desestimadas por presentalas fóra de prazo. Mantén, así e todo, a acusación contra todos os imputados que chegaron a xuízo, menos un: o ex-alcalde de Ribadumia José Ramón Barral que foi o único que declarou hoxe ante o tribunal por petición da acusación particular. Negou que se lucrara da venda dun coche co contaquilómetros manipulado.\nCarmen Ventoso, avogada de José Ramón Barral: "A acusación particular, inicialmente, quixo manter a acusación, pero non se puido e tivo que retirala".\nRamón Montenegro, avogado da acusación particular contra José Ramón Barral: "Queda a salvo a acción civil polo prexuízo do contrato. Agora poderase reclamar en vía civil o importe do vehículo e devolvelo onde foi comprado con trucaxe".\nO propio xuíz avanzou que é fácil prever a sentenza, ante a falta de probas. Cabe, non obstante, o recurso ao Tribunal Supremo.\nA Xunta mellorará o acceso á atención hospitalaria da área de Vigo en tres meses


O Colmenar da Subiada | Furanchos e Recunchos\nEn Couso, moi preto de Gondomar atópase este sitio. Na estrada que vai dende Gondomar ata o Alto de San Antoniño collemos o desvío á esquerda pola estrada de Vincios. Unha vez nesta estrada, a uns 800 metros aproximadamente hai outro cruce á dereita ben sinalizado que nos leva ó noso destino.\nNon hai problemas pra aparcar xa que ten dúas zonas de aparcadoiro con sitio dabondo pra moitos coches. Aínda que se trata dun sitio grande con moitas mesas, recomendámosche reservar antes de ir xa que a pesar de estar lonxe é un sitio moi concorrido.\nO segredo do éxito de O Colmenar da Subiada é o lugar en sí mesmo. Unha enorme casa en pedra, con moitas estancias independentes que forman os distintos comedores, galerías, zonas exteriores debaixo dunhas parras son as cousas que vos atoparedes se ides por alí.\nAdemais do entorno hai que sumarlle unha excelente cociña cunha ampla variedade de carnes á grella, pescados, petiscos e postres. Os prezos son razoables pero tampouco vaias buscando un choio á hora de pagar.\nmartes a venres: 11:00 a 16:00 - 20:00 a 00:00\nsábados e domingos: 11:00 a 00:00